4. การประกอบธุรกิจของแต่ละสายผลิตภัณฑ์

ลักษณะผลิตภัณฑ์

(1) เหล็กเส้น Rebars

ประกอบด้วยเหล็กเส้นกลมและเหล็กเส้นข้ออ้อยซึ่งมีเส้นผ่านศูนย์กลางตั้งแต่ 6-25 มิลลิเมตร และ
10-40 มิลลิเมตรตามลำดับ เหล็กเส้นกลมผลิตตามมาตรฐานอุตสาหกรรม (มอก) เลขที่ 20-2543
ชั้นคุณภาพ SR 24 เหล็กเส้นข้ออ้อยผลิตตามมาตรฐานอุตสาหกรรม (มอก.)เลขที่ 24-2536
ชั้นคุณภาพ grade SD 30, SD 40 และ SD 50.
เหล็กเส้นข้ออ้อยใช้ประโยชน์หลากหลายในอุตสาหกรรมก่อสร้าง เช่น
คอนกรีตเสริมเหล็กในงานถนน สะพาน เสาตอม่อ อาคาร บ้านและงานก่อสร้างทั่วไป เป็นต้น

(2) เหล็กลวดคาร์บอนต่ำ Low Carbon Wire Rods (“LCWR”)

เป็นเหล็กลวดชั้นคุณภาพ SWRM 6-22, SWRY11 และ SWRCH6A-22A ซึ่งมีเส้นผ่านศูนย์กลางตั้งแต่
5.5-16 มิลลิเมตร และผลิตตามมาตรฐานอุตสาหกรรม (มอก.)เลขที่ 348-2540, JIS G3503
(1980) และ JIS G3507 (1991) เหล็กลวดนี้ใช้เป็นวัตถุดิบในงานก่อสร้าง เช่น ลวดผูกเหล็ก
ตะปู ลวดตาข่าย ลวดชุบสังกะสี ลวดหนาม ลวดเชื่อม ลวดเบอร์ สกรูและน๊อต เป็นต้น

(3) เหล็กลวดคาร์บอนสูง High Carbon Wire Rods (“HCWR”)

เป็นเหล็กลวดชั้นคุณภาพ SWRH 27-82BE ซึ่งมีเส้นผ่านศูนย์กลางตั้งแต่ 5.5-16 มิลลิเมตร
และผลิตตามมาตรฐานอุตสาหกรรม (มอก.) เลขที่ 349-2532
เหล็กลวดนี้ใช้เป็นวัตถุดิบในการผลิตลวดที่ใช้ในงานคอนกรีตแรงดึงสูง (PC wires and PC
strands) สปริงรับแรงกด สปริงรับแรงยืด สปริงรับแรงบิด ลวดสลิง เป็นต้น

(4) เหล็กรูปพรรณขนาดเล็ก Small Sections

เหล็กรูปพรรณขนาดเล็กมีหลายลักษณะ เช่น เป็นมุมหรือเป็นราง
และผลิตตามมาตรฐานอุตสาหกรรม(มอก.) เลขที่ 1227-2537 ชั้นคุณภาพ SM400-570 และ
SS400-540 โดยใช้ประโยชน์หลากหลายในอุตสาหกรรมก่อสร้าง เช่น ทำโครงหลังคา เสาไฟฟ้า
และโครงป้ายโฆษณา เป็นต้น

ระบบมาตรฐานการบริหารงาน

บริษัทย่อยของ TSTH ซึ่งประกอบด้วย SISC SCSC และ NTS
มีความมุ่งมั่นที่จะสร้างเสริมการบริหารงานให้เป็นมาตรฐานสากล โดย SISC และ SCSC
ได้รับการรับรองมาตรฐาน ISO 9001: 2008 และ NTS ได้รับการรับรองมาตรฐาน ISO
9001:2000 (International standard in Quality Management Systems)
นอกจากนั้น บริษัทยังตระหนักถึงความสำคัญของการดูแลสิ่งแวดล้อมและห้องปฏิบัติการที่มีประสิทธิภาพ
โดย SCSC ได้รับการรับรองมาตรฐาน ISO14001:2004 (มาตรฐานสากลในการดูแลสิ่งแวดล้อม)
และ NTS ได้รับการรับรองมาตรฐาน ISO/IEC 17025:2005
(ข้อกำหนดทั่วไปว่าด้วยความสามารถของห้องปฏิบัติการทดสอบและสอบเทียบ)
บริษัทตระหนักดีถึงความสำคัญของมาตรการความปลอดภัยของสภาพแวดล้อมในการทำงานเพื่อสุขอนามัยที่ดีของพนักงานทุกคน
โดย SISC และ SCSC ได้รับการรับรองมาตรฐาน TIS 18001:2542 และ OHSAS18001:2007
(มาตรฐานสากลสำหรับระบบบริหารงานอาชีวอนามัยและความปลอดภัย)

สิทธิประโยชน์ตามบัตรส่งเสริมการลงทุน

บริษัทจะใช้สิทธิประโยชน์สำหรับข้อยกเว้นทางภาษีที่ได้รับจากสำนักงานคณะกรรมการ
ส่งเสริมการลงทุน (BOI) ที่บริษัทย่อย NTS และ SCSC มีอยู่ ณ วันที่ 31 มีนาคม 2553
ซึ่งสิทธิประโยชน์ดังกล่าว สามารถสรุปได้ดังนี้

+--------+----------+--------------------------------------------------+
|        | ปริม      | สิทธิประโยชน์ที่ได้รับ                                  |
|        | าณการผลิต |                                                  |
|        | (ตันต่อปี)  |                                                  |
+--------+----------+--------------------------------------------------+
| NTS    | 520,000  | -   ได้รับยกเว้นภาษีนิติบุคคลเป็นเวลา 8 ปี                |
|        |          |     ตั้งแต่ปีที่เริ่มดำเนินการ                            |
| ระยะที่  | 500,000  |                                                  |
| 2      |          |   (ปี 2549 - 2556)                                |
|        |          |                                                  |
| MBF*   |          | -   ผลขาดทุนที่เกิดขึ้นตั้งแต่ปีที่ 1 ถึงปีที่ 8                 |
|        |          |     สามารถนำมาหักกำไรที่ต้องเสียภาษี                   |
|        |          |                                                  |
|        |          |   ใน 5 ปีถัดไป                                     |
|        |          |                                                  |
|        |          | -   ได้รับยกเว้นภาษีเงินได้นิติบุคคลสำหรับกำไรสุทธิเป็นเวลา 8 |
|        |          |     ปี                                            |
|        |          |                                                  |
|        |          |   ตั้งแต่วันที่เริ่มมีรายได้                               |
|        |          |                                                  |
|        |          | -   ผลขาดทุนที่เกิดขึ้นตั้งแต่ปีที่ 1 ถึงปีที่ 8                 |
|        |          |     สามารถนำมาหักกำไรที่ต้องเสียภาษี                   |
|        |          |                                                  |
|        |          |   ใน 5 ปีถัดไป                                     |
+--------+----------+--------------------------------------------------+
| SCSC   | 200,000  | -   ได้รับยกเว้นภาษีนิติบุคคล ร้อยละ 50 ตั้งแต่ปี 2549 ถึงปี   |
|        |          |     2553                                         |
| ระยะที่  |          |                                                  |
| 2      |          | -   ผลขาดทุนที่เกิดขึ้นระหว่างปี 2541 ถึงปี 2548           |
|        |          |                                                  |
|        |          |   สามารถนำมาหักกำไรที่ต้องเสียภาษีระหว่างปี 2549 ถึงปี     |
|        |          |   2553                                           |
+--------+----------+--------------------------------------------------+

* Mini Blast Furnace Project หรือ โครงการเตาหลอมเหล็กขนาดเล็ก

การตลาดและภาวะการแข่งขัน

กลยุทธ์ ระบบและช่องทางจัดจำหน่าย

เพื่อเป็นการรักษาและขยายส่วนแบ่งการตลาดของบริษัทและบริษัทย่อย
บริษัทได้กำหนดกลยุทธ์การตลาด ระบบและช่องทางจัดจำหน่าย ดังนี้:

ตลาดภายในประเทศ

เหล็กเส้น:

กำหนดช่องทางจัดจำหน่าย 3 ช่องทาง ดังนี้ :

-   ผู้รับเหมาและผู้พัฒนาอสังหาริมทรัพย์ซึ่งดำเนินการโครงการหลากหลายจากรัฐบาลและเอกชน

-   ผู้ค้าส่งซึ่งมีปริมาณการใช้จำนวนมากก่อนถึงมือผู้บริโภครายย่อย

-   ช่องทางSCGN ซึ่งมีระบบการบริหาร การขนส่ง
    การจัดจำหน่ายที่แข็งแกร่งและครอบคลุมภายใต้การบริหารงานขอธุรกิจก่อสร้างของปูนซิเมนต์ไทย
    และผ่านทางเครือข่ายของบริษัท SCG Retail ซึ่งเน้นการทำตลาดผ่านร้านค้าย่อยจำนวนกว่า
    500 แห่ง

บริษัทได้วางตำแหน่งอยู่ในระดับที่ดีในตลาดเหล็กเส้นโดยการเสริมสร้างเครือข่ายการจัดจำหน่ายในประเทศไทยให้เข้มแข็งโดยใช้โครงการ
RVM (Retail Value Management)
ซึ่งช่วยพัฒนาความสามารถของเครือข่ายจัดจำหน่ายและสร้างการรับรู้ของลูกค้าต่อตราสินค้าเหล็กเส้นของบริษัท

ในปีงบประมาณ 2553
บริษัทได้เน้นย้ำให้ตลาดได้รับรู้ถึงคุณประโยชน์ของการใช้เหล็กเส้นที่มีมาตรฐานตรา บลส
ของบริษัทซึ่งเป็นผู้นำในตลาดอยู่แล้ว

เหล็กลวดคาร์บอนสูง High Carbon Wire Rods: HCWR

จากข้อเท็จจริงที่ว่าบริษัทเป็นเพียงผู้เดียวที่สามารถผลิตเหล็กแท่งที่ใช้ในการผลิตเหล็กลวดคาร์บอนสูง(HCWR)
ดังนั้นบริษัทจึงสามารถยืนนโยบายในการจำหน่ายเหล็กลวดคาร์บอนสูงที่มีคุณภาพดีเยี่ยมให้แก่ลูกค้าปัจจุบันได้อย่างต่อเนื่อง
นอกจากนั้น บริษัทยังมีจุดมุ่งหมายที่จะขยายฐานลูกค้าให้กว้างขึ้น มอบการรับประกันคุณภาพสินค้า
ให้คำแนะนำทางเทคนิคแก่ลูกค้า ทำการส่งมอบของตามกำหนดเวลา
และนำเสนอผลิตภัณฑ์ที่มีความหลากหลายเพื่อตอบสนองความต้องการของผู้บริโภคกลุ่มต่างๆกัน
บริษัทยังได้ส่งออกเหล็กลวดคุณภาพสูงเหล่านี้ไปยังประเทศเวียดนาม อินโดนีเซีย
และเกาหลีใต้อีกด้วย

เหล็กลวดคาร์บอนต่ำ Low Carbon Wire Rods: LCWR

บริษัทครองตำแหน่งผู้นำในตลาดเหล็กลวดคาร์บอนต่ำ (LCWR) โดยมีส่วนแบ่งการตลาดเกือบ 45%
และการที่สามารถผลิตเหล็กเกรดแข็ง M15 M12 และเกรดอ่อน M6 และ M8
ทำให้บริษัทมีความได้เปรียบในการนำเสนอผลิตภัณฑ์ที่หลากหลายแก่ลูกค้าในตลาดในประเทศ

เหล็กรูปพรรณขนาดเล็ก Small Sections

ช่องทางจัดจำหน่ายปัจจุบันของผลิตภัณฑ์นี้คือขายผ่าน ผู้ค้าส่ง
ซึ่งจะกระจายสินค้าต่อไปยังผู้รับเหมาก่อสร้าง ผู้ผลิตดัดแปลง และหน่วยงานราชการต่างๆ

เนื่องจากผลิตภัณฑ์ประเภทนี้มีการแข่งขันสูงขึ้นเรื่อยๆ
บริษัทจึงมุ่งหมายที่จะยกระดับคุณภาพสินค้าให้สูงขึ้นสอดคล้องกับความต้องการที่เพิ่มขึ้นของ
ผู้ผลิตดัดแปลง และหน่วยงานราชการต่างๆรวมทั้งยกระดับการบริการให้สูงขึ้นด้วย

ตลาดต่างประเทศ

บริษัทเน้นให้ความสำคัญกับประเทศเพื่อนบ้าน ได้แก่ ลาว พม่า
และกัมพูชาในการส่งออกผลิตภัณฑ์เหล็กเส้นผ่านเครือข่ายการจัดจำหน่ายที่มีการจัดตั้งอย่างดี
ในขณะที่ส่งออกเหล็กลวดที่มีมูลค่าเพิ่ม เช่น MCWR และ Y11 ไปยังเวียดนาม อินโดนีเซีย
และฟิลิปปินส์ บริษัทตั้งใจที่จะส่งออกผลิตภัณฑ์จำนวน 10-15% ของการผลิตไปยังตลาดเหล่านี้

ลักษณะของลูกค้าและ ลูกค้าเป้าหมายของผลิตภัณฑ์เหล็กยาว

บริษัทแบ่งผลิตภัณฑ์ออกตามกลุ่ม ดังนี้

1. เหล็กเส้น: a. ผู้รับสร้างบ้าน/ผู้รับเหมาย่อย: กลุ่มนี้จะรับบริการผ่านทางเครือข่าย SCG
และเป็นผู้ซื้อรายย่อยซึ่งคำนึงถึงตราสินค้าและคุณภาพของสินค้าเป็นหลัก

b. ผู้รับเหมาขนาดกลาง/ใหญ่:
กลุ่มนี้จะคำนึงถึงราคาและต้องการบริการที่ดีเพราะให้ความสำคัญเกี่ยวกับต้นทุนของโครงการ
บริษัทให้บริการกับกลุ่มนี้ผ่านทางเครือข่าย ผู้ค้าส่งของ TSTH

c. งานโครงการ: บริษัทมีการติดต่อโดยตรงกับผู้รับเหมารายใหญ่ด้วย
ลูกค้ากลุ่มนี้ให้ความสำคัญเกี่ยวกับคุณภาพและราคารวมทั้งบริการจัดส่งที่รวดเร็ว

2. เหล็กลวด: a. LCWR:
เป็นเหล็กลวดที่บริษัทขายให้แก่ผู้ใช้ปลายทางสำหรับการทำผลิตภัณฑ์ต่างๆ เช่น GI wire ตะปู รั้ว
ตาข่าย เป็นต้น

b. SPWR: เป็นเหล็กลวดพิเศษ เช่น HCWR MCWR Y11 และ CHQ
ซึ่งบริษัทขายให้แก่ผู้ผลิตลวดเพื่อทำสินค้าต่างๆ เช่น เหล็กลวดสำหรับคอนกรีตอัดแรง (PC wire,
PC strand) สลักภัณฑ์ขั้วไฟฟ้า เป็นต้น

สัดส่วนของช่องทางจัดจำหน่าย

บริษัทมีสัดส่วนการจำหน่ายสินค้าอยู่ในตลาดในประเทศมากที่สุดถึง 87% และ 13%
สำหรับตลาดส่งออก รายละเอียดช่องทางจัดจำหน่ายปรากฏตามตารางข้างล่าง

  ------------------------------ -------------- ---------- ---------- ---------
  ช่องทางจัดจำหน่าย                 % ของการจำหน่าย                       

                                 ปี 2552         ปี 2551     ปี 2550     ปี 2549

  ขายตรง                         30             28         27         41

  เครือข่าย SCG                    23             22         23         27

  ตัวแทนจำหน่ายTSTH                47             50         50         32

  รวม                            100            100        100        100
  ------------------------------ -------------- ---------- ---------- ---------

ภาวะอุตสาหกรรมและการแข่งขัน

การแข่งขันในอุตสาหกรรม

อุตสาหกรรมผลิตเหล็กในประเทศไทยสามารถแบ่งออกได้ตามประเภทของผลิตภัณฑ์ เช่น
เหล็กทรงยาวและเหล็กทรงแบน
ผลิตภัณฑ์เหล็กทรงยาวมีการกระจายตัวมากกว่าและบริษัทในฐานะบริษัทแม่ซึ่งลงทุนในบริษัทย่อยคือ
NTS SISC และ SCSC ถูกจัดอยู่ในกลุ่มผู้ผลิตเหล็กทรงยาวด้วย

ผู้ผลิตเหล็กทรงยาวประกอบด้วยผู้ประกอบการขนาดกลางและขนาดเล็ก
ซึ่งส่วนใหญ่เป็นธุรกิจครอบครัว มีโรงงานประมาณ 13 แห่งที่มีกำลังการผลิตมากกว่า 200,000
ตันต่อปี ส่งผลให้มีผลผลิตมากเกินกว่าความต้องการของตลาดในประเทศ
ผลผลิตส่วนเกินนี้ส่วนหนึ่งเป็นผลมาจากแรงกดดันของผู้ผลิตรายเล็กในตลาดด้วย

คู่แข่งขัน

คู่แข่งขันของบริษัทสามารถแบ่งออกได้เป็น 2 ประเภท
แยกออกเป็นผู้ผลิตที่มีและไม่มีเตาหลอมแบบไฟฟ้า (EAF)
ผู้ผลิตที่มีเตาหลอมไฟฟ้าจัดหาเศษเหล็กทั้งจากภายในประเทศและนำเข้าจากต่างประเทศเพื่อใช้เป็นวัตถุดิบในการผลิตผลิตภัณฑ์กึ่งสำเร็จรูปคือเหล็กแท่งและผลิตภัณฑ์สำเร็จรูป
เช่น เหล็กเส้น เหล็กลวด เหล็กรูปพรรณและเหล็กพิเศษ โดยบริษัทถูกจัดอยู่ในกลุ่มนี้
สำหรับผู้ผลิตที่ไม่มีเตาหลอมไฟฟ้าจำเป็นต้องจัดหาหรือนำเข้าผลิตภัณฑ์กึ่งสำเร็จรูปรวมทั้งเหล็กแท่งจากผู้ผลิตเหล็กรายอื่นเพื่อผลิตสินค้าสำเร็จรูป

เมื่อพิจารณาถึงกำลังการผลิตโดยรวมของธุรกิจเหล็กทรงยาว
เห็นได้ชัดว่าปริมาณการผลิตมีมากกว่าความต้องการของตลาดในประเทศ
เนื่องมาจากข้อเท็จจริงที่ว่าผู้ผลิตเหล็กเส้นมีมากกว่าผู้ผลิตเหล็กลวดส่งผลให้การแข่งขันของอุตสาหกรรมเหล็กเส้นมีความรุนแรงมากกว่าอุตสาหกรรมเหล็กลวดมาก

เมื่อกล่าวถึงผลิตภัณฑ์เหล็กลวด
ประเทศไทยยังคงต้องพึ่งพาการนำเข้าเหล็กลวดจากต่างประเทศซึ่งถือว่าเป็นผลิตภัณฑ์เหล็กลวดที่มีคุณภาพสูง
อย่างไรก็ตาม หลังจากวิกฤติเศรษฐกิจในปี 2540
ผู้ประกอบการในธุรกิจเหล็กจำนวนมากได้ประสบปัญหาทางการเงิน ทำให้บางส่วนต้องเลิกกิจการ
และส่งผลให้การแข่งขันในธุรกิจลดน้อยลง
ดังนั้นบริษัทและบริษัทย่อยจึงมีโอกาสในการขยายฐานลูกค้าเป้าหมายได้มากขึ้น
ปัจจัยทั้งหมดนี้ส่งผลให้บริษัทมีส่วนแบ่งการตลาดที่เพิ่มขึ้น สำหรับเหล็กลวดที่นำเข้า
ส่วนใหญ่เป็นเหล็กลวดคุณภาพสูงจากประเทศจีน ญี่ปุ่น เกาหลีใต้ และไต้หวัน

ตาราง 1: ผู้ผลิตเหล็กทรงยาวในอุตสาหกรรมเหล็กและกำลังการผลิต (ณ 31 มีนาคม 2553)

  (ตันต่อปี)

  ----------------------------------- ---------------------- ------------------------- ------------ -------------
  บริษัท                                กำลังการผลิตเหล็กทรงยาว                                          กำลังการหลอม

                                      เตาหลอมไฟฟ้า(EAF)       ไม่มีเตาหลอมไฟฟ้า(Non-EAF)   รวม          

  ทาทาสตีล(ประเทศไทย) (TSTH)           1,700,000              -                         1,700,000    1,500,000

  บางสะพานบาร์มิลล์ (BSBM)               -                      700,000                   700,000      -

  กรุงเทพผลิตเหล็ก (BSI)                 750,000                -                         750,000      300,000

  โรงงานเหล็กกรุงเทพ (BISW)             500,000                -                         500,000      240,000

  ไทคูณเวิล์ดไวด์ (TYCN)                  -                      300,000                   300,000      -

  บูรพาสตีล(BRP)/มิลคอนสตีลอินดัสตรี(MCST)                          370,000                   370,000      -

  น่ำเฮงสตีล(NHS) / เหล็กทรัพย์กรุ๊ป         800,000                -                         800,000      300,000

  บีเอ็นเอสสตีลกรุ๊ป (BNS)                 240,000                -                         240,000      250,000

  ยูเนียนเมตัล(UMC)                      200,000                -                         200,000      420,000

  สยามสตีลซินดิเคท (SSS)                 200,000                -                         200,000      110,000

  ไทรอัมพ์สตีล(Triumph) / ไพศาลสตีล       120,000                -                         120,000      370,000

  ไทยสตีลบาร์ (GS)                      120,000                -                         120,000      120,000

  ไทยอินเดียสตีล (TICO)                  72,000                 -                         72,000       78,000

  ผาทองกิจคอมเมอร์เชียล (PTK)            -                      240,000                   240,000      -

  ไทยสตีลโปรไฟล์ (TSC)                  -                      240,000                   240,000      -

  เหล็กสยามยามาโตะ (SYS)               1,100,000              -                         1,100,000    1,400,000

  โนวาสตีล                             -                      240,000                   240,000      -

  พระปะแดงสตีล                         -                      300,000                   300,000      -

  บีพี ไวร์ร็อด (SSI)                     -                      280,000                   280,000      -

  อื่นๆ                                 -                      5,882,000                 5,882,000    882,000

  ผลผลิตรวม                            5,802,000              8,552,000                 14,354,000   5,970,000
  ----------------------------------- ---------------------- ------------------------- ------------ -------------

ที่มา: สถาบันเหล็กและเหล็กกล้าแห่งประเทศไทย (ISIT)

ตาราง 2: การบริโภคเหล็กทรงยาวภายในประเทศระหว่างปี 2546 – 2552

  ---------------------- ---------------------------- -------------------
  ปี                      ผลิตภัณฑ์เหล็กทรงยาว(ตัน)         อัตราเติบโต (%)

  2552                   4,155,000                    -23%

  2551                   5,417,000                    5%

  2550                   5,150,000                    4%

  2549                   4,963,000                    -11%

  2548                   5,586,000                    -2%

  2547                   5,674,000                    21%

  2546                   4,672,000                    6%
  ---------------------- ---------------------------- -------------------

ที่มา: สถาบันเหล็กและเหล็กกล้าแห่งเอเชียตะวันออกเฉียงใต้ /
สถาบันเหล็กและเหล็กกล้าแห่งประเทศไทย

ภาพรวมของอุตสาหกรรมเหล็กทรงยาวระหว่างปี 2552-2553

ผลิตภัณฑ์มวลรวมภายในประเทศ (GDP) และอุตสาหกรรมเหล็กทรงยาวหดตัวลง 2.8% และ 23%
ตามลำดับ
ปัจจัยเชิงลบมาจากความไม่แน่นอนของสถานการณ์ทางการเมืองและการฟื้นตัวอย่างล่าช้าของการใช้จ่ายภาคเอกชนในด้านการบริโภคและการลงทุน
อย่างไรก็ตาม ปัจจัยสำคัญที่ส่งผลต่อความต้องการในผลิตภัณฑ์ของบริษัทคือ
โครงการก่อสร้างของภาครัฐและเอกชน โครงการลงทุนใหม่ๆภายใต้โครงการ “ไทยเข้มแข็ง”
รวมทั้งความต้องการที่มีอยู่อย่างต่อเนื่องของอุตสาหกรรมอื่นที่มีการใช้ผลิตภัณฑ์เหล็ก เช่น
อุตสาหกรรมยานยนต์ เครื่องใช้ไฟฟ้าและอิเล็คทรอนิค บรรจุภัณฑ์ และ เครื่องจักรกล
ตลอดจนความคืบหน้าของโครงการขนาดใหญ่ เช่น
โครงการรถไฟฟ้าสายสีแดงและสีม่วงได้ก่อให้เกิดความต้องการผลิตภัณฑ์เหล็กในระยะยาว

ในด้านของการแข่งขัน ยังคงมีการนำเข้าผลิตภัณฑ์เหล็กโดยเฉพาะเหล็กลวดคุณภาพสูงจากมาเลเซีย
ญี่ปุ่น ไต้หวัน และเกาหลีใต้
รวมทั้งอุตสาหกรรมเหล็กในประเทศต้องประสบกับแรงกดดันด้านราคาอันเนื่องมาจากการนำเข้าผลิตภัณฑ์สำเร็จรูปจากจีน
นอกจากนี้ การลดอัตราภาษีภายใต้ FTA สำหรับผลิตภัณฑ์เหล็กที่ใช้ในอุตสาหกรรม เช่น
เหล็กลวดคาร์บอนต่ำ (LCWR) เหล็กลวดแรงดึงสูงชนิดเส้นเดี่ยว (PC Wire)
เหล็กลวดแรงดึงสูงชนิดตีเกลียว (PC Strand) เหล็กลวดชุบสังกะสี (Galvanized Wire)
เป็นต้น ได้ส่งผลกระทบต่อราคาเหล็กลวดเช่นกัน

ด้านราคาขายในปี 2552-2553 ราคาค่อยๆ เพิ่มขึ้นในช่วงครึ่งแรกของปี
และลดลงเล็กน้อยระหว่างไตรมาสที่สาม และค่อยๆ เพิ่มขึ้นในไตรมาสสุดท้าย
ราคาขายเฉลี่ยประจำปีของผลิตภัณฑ์ทุกประเภทอยู่ที่ 18,400 บาทต่อตัน ลดลง 7,800 บาทต่อตัน
หรือลดลง 30% เปรียบเทียบกับ ปี 2551-2552 มีราคาขายอยู่ที่ 26,200 บาทต่อตัน
การนำเข้าเหล็กแท่งทั้งหมดในปี 2552 เท่ากับ 1,181,200 ตัน เปรียบเทียบกับ 938,200 ตัน
ในปี 2551

แนวโน้มของอุตสาหกรรมในปี 2553-2554

มีการคาดการณ์ว่าในปี 2553 การขยายตัวของผลิตภัณฑ์มวลรวมประชาชาติจะอยู่ที่ประมาณ 3 ถึง
5% การเติบโตของธุรกิจผลิตภัณฑ์เหล็กทรงยาวจะอยู่ที่ 10%
และคาดว่าธุรกิจอื่นที่เกี่ยวข้องกับอุตสาหกรรมเหล็กก็มีแนวโน้มจะขยายตัวเช่นกัน
อันเป็นผลเนื่องมาจากเศรษฐกิจที่แข็งแกร่งและนโยบายการเงินการคลังเชิงขยายตัวตั้งแต่ปลายปี
2552 โดยเฉพาะอย่างยิ่งการลงทุนของภาครัฐภายใต้โครงการ “ไทยเข้มแข็ง 2555”
นอกจากนี้ยังมีโครงการลงทุนขนาดใหญ่หลายโครงการ ในปี 2553 เช่น โครงการถนนไร้ฝุ่น
โครงการขนส่งมวลชน และการปรับปรุงสถานีรถโดยสารและสนามบิน เป็นต้น
ประกอบกับการตัดสินใจของรัฐบาลที่ได้ขยายระยะเวลาของนโยบายช่วยเหลือภาคอสังหาริมทรัพย์
เช่น การลดอัตราดอกเบี้ย การลดหย่อนภาษีและค่าธรรมเนียมสำหรับที่อยู่อาศัย เช่น
ภาษีธุรกิจเฉพาะ ค่าจดจำนอง ค่าโอน เป็นต้น
โดยเป็นที่คาดว่าความต้องการการก่อสร้างจะเพิ่มมากขึ้นจากโครงการก่อสร้างคอนโดมีเนียม โฮม
ออฟฟิส และโรงแรมในหลายเมืองท่องเที่ยวของไทย

ในด้านการผลิต คาดว่าราคาของวัตถุดิบทั่วโลก เช่น แร่เหล็ก ถ่านโค้ก และเศษเหล็กจะยังคงตัว
ซึ่งมีผลต่อต้นทุนของผู้ผลิตเหล็กในไทยด้วย นอกจากนี้ เมื่ออัตราภาษีนำเข้าลดลงเหลือ 0%
ตั้งแต่วันที่ 1 มกราคม 2553
จึงเป็นที่คาดการณ์ว่าปริมาณการนำเข้าผลิตภัณฑ์สำเร็จรูปจากมาเลเซีย สิงคโปร์
และอินโดนีเซียจะเพิ่มมากขึ้น

การจัดหาผลิตภัณฑ์

ที่ตั้งโรงงาน

บมจ. เอ็น.ที.เอส. สตีลกรุ๊ป (NTS)

เลขที่ 351 หมู่ที่ 6 ทางหลวงหมายเลข 331 นิคมอุตสาหกรรมเหมราช ตำบลบ่อวิน
อำเภอศรีราชา จังหวัดชลบุรี

บจก. เหล็กสยาม (2001) (SISC)

เลขที่ 49 หมู่ที่ 11 ตำบลบางโขมด อำเภอบ้านหมอ จังหวัดสระบุรี

บจก. เหล็กก่อสร้างสยาม (SCSC)

แปลงที่ ไอ-23 นิคมอุตสาหกรรมมาบตาพุด อำเภอเมือง จังหวัดระยอง

กำลังการผลิตและนโยบาย

รายละเอียดนโยบายและกำลังการผลิตของแต่ละบริษัทย่อย

+------------------------------+----------+--------+--------+--------+
|                              | NTS      | SISC   | SCSC   |   รวม  |
+------------------------------+----------+--------+--------+--------+
| กำลังผลิต (ตันต่อปี)              |          |        |        |        |
+------------------------------+----------+--------+--------+--------+
| - เหล็กเส้น                    | 400,000  | -      | 5      | 9      |
|                              |          |        | 00,000 | 00,000 |
+------------------------------+----------+--------+--------+--------+
| - เหล็กลวด                    | 400,000  | 2      | -      | 6      |
|                              |          | 30,000 |        | 30,000 |
+------------------------------+----------+--------+--------+--------+
| - เหล็กรูปพรรณ                 | -        | 1      | -      | 1      |
|                              |          | 70,000 |        | 70,000 |
+------------------------------+----------+--------+--------+--------+
| กำลังผลิตรวม                   | 800,000  | 4      | 5      | 1,7    |
|                              |          | 00,000 | 00,000 | 00,000 |
+------------------------------+----------+--------+--------+--------+

ที่มา: บมจ.ทาทา สตีล (ประเทศไทย)

ณ วันที่ 31 มีนาคม 2553
มีอัตราการใช้ประโยชน์ของกำลังการผลิตจากจำนวนผลิตภัณฑ์สำเร็จรูปรวม 1,206,034 ตัน
คิดเป็น 70.94%

แหล่งวัตถุดิบ

เพื่อให้สอดคล้องกับนโยบายการจัดหาของกลุ่มบริษัททาทา
บริษัทได้กำหนดกลยุทธ์และนโยบายในการจัดหาวัตถุดิบของบริษัทย่อยเพื่อก่อให้เกิดมูลค่าและประสิทธิภาพสูงสุด
ทั้งในเชิงราคา คุณภาพ ระยะเวลาการจัดหา และการส่งมอบที่ตรงต่อเวลา นอกจากนี้
บริษัทยังดำเนินกลยุทธ์เพื่อลดความเสี่ยงและปรับปรุงห่วงโซ่อุปทานของการจัดหาโดยการติดต่อกับผู้จำหน่ายหลายรายทั้งในประเทศและต่างประเทศเพื่อสร้างความผูกพันระยะยาว
รายละเอียดของแหล่งจัดหาวัตถุดิบหลัก แยกตามประเภทของวัตถุดิบ:

-   เศษเหล็ก: กลยุทธ์คือการจัดหาให้มากที่สุดจากภายในประเทศจากคู่ค้าหลักที่สำคัญ
    เศษเหล็กที่ซื้อจากคู่ค้าหลักและผู้จำหน่ายอื่นๆในประเทศมีปริมาณ 65%-70%
    ของปริมาณรวมที่จัดหาทั้งหมด ส่วนที่เหลืออีก 30-35%
    เป็นการนำเข้าผ่านคู่ค้าต่างประเทศและในประเทศเพื่อให้มั่นใจว่าจะมีความสม่ำเสมอทั้งในด้านคุณภาพและการส่งมอบที่ตรงต่อเวลา

-   แท่งถ่านอิเลคโทรด,เหล็กผสมและวัตถุทนความร้อนสูง:
    ส่วนใหญ่เป็นการนำเข้าโดยจัดหาตรงจากผู้นำเข้าที่เป็นที่รู้จักกันดีหลายราย

-   ก๊าซธรรมชาติและน้ำมัน: จัดหาจากผู้จำหน่ายในประเทศ 100%

กระบวนการผลิตและเทคโนโลยีการผลิต

  แผนภูมิแสดงกระบวนการผลิตเหล็กเส้น เหล็กลวด และผลิตภัณฑ์เหล็กอื่นๆของบริษัท

+-------------------------------+--------------------------------------+
| 1.  เตรีย                      |                                      |
| มเศษเหล็กเพื่อหลอมโดยคำนึงถีงขนาดแ |                                      |
| ละคุณภาพให้เหมาะสมกับเตาหลอมไฟฟ้า |                                      |
+-------------------------------+--------------------------------------+
|                               |                                      |
+-------------------------------+--------------------------------------+
| 2.  ห                         |                                      |
| ลอมเศษเหล็กให้เป็นเหล็กเหลวที่อุณหภูมิ |                                      |
|     1,650° เซ็นติเกรด           |                                      |
+-------------------------------+--------------------------------------+
|                               |                                      |
+-------------------------------+--------------------------------------+
| 3. ผสมสารเพิ่มอื่นๆ               |                                      |
| รวมทั้งแมงกานีสและคาร์บอน         |                                      |
+-------------------------------+--------------------------------------+
|                               |                                      |
+-------------------------------+--------------------------------------+
| 4. กระบวนการหล่อเหล็กแท่ง        |                                      |
|                               |                                      |
| (เหล็กแท่งบางส่วนจะถูกเก็บไว้       |                                      |
| และบางส่วนจะส่งเข้าสู่กระ          |                                      |
| บวนการรีดต่อเพื่อช่วยประหยัดพลังงาน) |                                      |
+-------------------------------+--------------------------------------+
|                               |                                      |
+-------------------------------+--------------------------------------+
|                               | การเก็บรักษา                           |
+-------------------------------+--------------------------------------+
|                               |                                      |
+-------------------------------+--------------------------------------+
| 5.  นำเหล็กแท่งไปทำให้ร้อนที่อุณหภูมิ  |                                      |
|     1,200°                    |                                      |
|     เซ็นติเกร                   |                                      |
| ดและรีดด้วยเครื่องรีดเพื่อผลิตเหล็กเส้น |                                      |
|     เหล็กลวด                   |                                      |
|     แ                         |                                      |
| ละผลิตภัณฑ์เหล็กอื่นๆตามขนาดที่ต้องการ |                                      |
+-------------------------------+--------------------------------------+
|                               |                                      |
+-------------------------------+--------------------------------------+
| 6.กระบวนการทำให้เย็นเพื่อจัดเก็บ    |                                      |
+-------------------------------+--------------------------------------+

กระบวนการผลิตโดยเตาหลอมไฟฟ้า Electric Arc Furnace (EAF)

1. เศษเหล็ก

เตรียมเศษเหล็กเพื่อหลอมโดยคำนึงถีงขนาดและคุณภาพให้เหมาะสมกับเตาหลอมไฟฟ้า

2. การผลิตเหล็กด้วยไฟฟ้า

เตรียมขั้วต่อไฟฟ้าสำหรับเตาหลอมไฟฟ้าและจ่ายกระแสไฟฟ้าแรงดันสูงเพื่อหลอมเศษเหล็กให้กลายเป็นเหล็กเหลวที่อุณหภูมิ
1,650° เซ็นติเกรดเป็นระยะเวลาประมาณ 45-60 นาทีสำหรับการหลอมแต่ละครั้ง

3.  กระบวนการแยกโลหะออกจากแร่

-   เตรียมเหล็กเหลวจากขั้นตอนที่ 2 และปล่อยลงในเตาแยกโลหะ(ladle furnace) ด้วยวิธี
    Eccentric Bottom Tapping เพื่อทำให้เหล็กเหลวมีความบริสุทธิ์มากขึ้น

-   ขั้นตอนที่ (2) และ (3) จะถูกควบคุมด้วยระบบคอมพิวเตอร์

-   ผสมสารเพิ่มอื่นๆเพื่อให้ได้คุณภาพตามต้องการ

4. กระบวนการหล่อแบบต่อเนื่อง

นำเหล็กเหลวจากขั้นตอนที่ 3 มาผ่านกระบวนการหล่อแบบต่อเนื่องเพื่อผลิตเหล็กแท่งขนาด
130-150 มม. โดยควบคุมอุณหภูมิของระบบน้ำเย็น
เหล็กแท่งส่วนหนึ่งจะถูกนำไปเก็บไว้และส่วนหนึ่งจะถูกส่งผ่านไปยังกระบวนการรีดเพื่อเป็นการประหยัดพลังงาน

5. กระบวนการรีด

นำเหล็กแท่งมาทำให้ร้อนที่อุณหภูมิ 1,200°
เซ็นติเกรดและนำไปผ่านกระบวนการรีดด้วยเครื่องรีดเพื่อลดขนาดและรูปร่างลง
กระบวนการนี้สามารถผลิตผลิตภัณฑ์ได้ 3 รูปแบบ ได้แก่

วิธีที่ 1: รีดเป็นเหล็กเส้นกลมและเหล็กเส้นข้ออ้อย

วิธีที่ 2: รีดเป็นเหล็กลวด

วิธีที่ 3: รีดเป็นเหล็กรูปพรรณขนาดเล็กและเหล็กเส้น

6. กระบวนการบรรจุ

-   เหล็กเส้นและเหล็กรูปพรรณขนาดเล็ก

นำเหล็กเส้นและเหล็กรูปพรรณขนาดเล็กมาทิ้งไว้ให้เย็นลงเพื่อง่ายต่อการตัดให้ได้ตามขนาดที่ต้องการเพื่อบรรจุและจัดส่งออก

-   เหล็กลวด

นำเหล็กลวดมามัด ชั่งน้ำหนัก และติดป้ายเพื่อการเก็บและจัดส่ง

ผลกระทบต่อสิ่งแวดล้อม

บริษัทได้กำหนดเป็นนโยบายแก่บริษัทย่อยในการบำรุงรักษาเครื่องจักรและอุปกรณ์ให้อยู่ในสภาพที่ดีเพื่อช่วยรักษาสิ่งแวดล้อม
เครื่องจักรและอุปกรณ์ที่ชำรุดบกพร่องจะต้องได้รับการดูแลซ่อมแซมทันที นอกจากนั้น
บริษัทยังได้จ้างบริษัทที่ปรึกษาด้านสิ่งแวดล้อมเพื่อดูแลการทดสอบคุณภาพของอากาศและน้ำอยู่เสมอเพื่อให้เป็นไปตามกฎเกณฑ์ที่กำหนดโดยกฎหมายและระเบียบต่างๆ

ผลการทดสอบด้านสิ่งแวดล้อม(เกี่ยวกับอากาศและน้ำ)ของบริษัท NTS SISC และ SCSC
เป็นไปตามหลักเกณฑ์ที่กำหนดโดยกฎหมายและระเบียบต่างๆ
ในปัจจุบันบริษัทไม่มีข้อพิพาททางกฎหมายหรือถูกฟ้องร้องด้วยเรื่องใดๆเกี่ยวกับปัญหาด้านสิ่งแวดล้อม

งานที่ยังไม่ได้ส่งมอบ

ไม่มีงานที่เกี่ยวข้องกับโครงการ หรือการจัดซื้อที่มีมูลค่าสูงและการขายที่รอการส่งมอบ